OpenLLM-France/wikimedia huggingface dataset:
# Juraj Sagan

Juraj Sagan (Žilina, 23 de desembre de 1988) fou un ciclista eslovac, professional des del 2007fins al 2022. Guanyador tres cops del Campionat nacional en ruta.
És el germà gran del campió del món, Peter Sagan.

## Palmarès

* 2006
** Vencedor d'una etapa a la Copa del President de la vila de Grudziądz
* 2009
** 1r al Gran Premi Boka
* 2016
** Campió d'Eslovàquia en ruta
* 2017
** Campió d'Eslovàquia en ruta
* 2019
** Campió d'Eslovàquia en ruta
* 2020
** Campió d'Eslovàquia en ruta

### Resultats al Tour de França

* 2017. Fora de control (9a etapa)

## Referències

* ↑ «JURAJ SAGAN RETIRES FROM PRO CYCLING WITH WORLD CHAMPIONSHIPS BREAKAWAY» (en anglès). cyclinguptodate.com, 27-09-2022. [Consulta: 10 desembre 2022].
* ↑ «Ciclobreves internacionales diciembre 2022» (en castellà). ciclo21, 02-12-2022. [Consulta: 10 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Eva Lin

Eva Lin (Manila, 4 de maig de 1985) és una actriu pornogràfica transsexual filipina nacionalitzada estatunidenca d'ascendència tagala i irlandesa.
Als 21 anys, mentre treballava en el Club Dives com a ballarina exòtica, un local de noies transsexuals de San Francisco, va conèixer la també l'actriu Yasmin Lee que la va proposar de començar a treballar al món del cinema eròtic, on va debutar el 2011, amb 26 anys, destacant per les seves interpretacions per a productores com Kink.com i Grooby Productions.
El 2012, en els Tranny Awards va guanyar tres premis a Millor rostre nou, Millor artista hardcore i Millor escena, que va compartir amb Honey Foxx i Sebastian Keys.
El 2014, Eva Lin va signar un contracte en exclusiva amb Trans500, la productora creada pel director Josh Stone.

## Referències

* ↑ «Interview: The Year of Eva Lin». Adult Video News. Arxivat de l'original el 2016-07-08. [Consulta: 3 juny 2016].
* 1 2 «Interview: The Year of Eva Lin». Adult Video News. Arxivat de l'original el 2016-07-08. [Consulta: 3 juny 2016].
* ↑ «Interview With Eva Lin». Caramels Tgirl. [Consulta: 3 juny 2016].
* ↑ «Eva Lin will get your heart racing». Transformation. Arxivat de l'original el 2017-11-07. [Consulta: 3 juny 2016].
* ↑ «TS Performer Eva Lin Nabs Nightmoves Nomination». Business AVN. Arxivat de l'original el 2014-02-02. [Consulta: 3 juny 2016].
# Laysan

Laysan (en hawaià Kauō, històricament Moller) és una illa deshabitada de l'arxipèlag de les illes de Sotavent de Hawaii, situada a 1.500 km al nord-oest de Honolulu.

## Geografia

Laysan és una illa baixa de sorra amb un llac interior que està a 2,4 m sobre el nivell del mar d'origen volcànic. La superfície total és de 4,11 km². El llac té un grau de salinitat entre 12 i 14%, el triple que l'aigua de mar. Laysan té dues espècies endèmiques en perill d'extinció: l'ànec anas laysanesis i el pardal telespyza cantans.

## Història

El nom hawaià Kauō fa referència a la forma d'ou de l'illa. Segons les tradicions hawaianes es tenia coneixement de les illes del nord-oest de l'arxipèlag però no hi ha evidències d'exploracions. Laysan va ser explorada i cartografiada el 12 de març del 1828 pel capità Mikhaïl Staniukovitx que li va posar el nom del seu vaixell Moller. Probablement ja era coneguda anteriorment pels baleners de Massachusetts que l'anomenaven Laysan per adaptació i confusió de l'illa veïna Lisianski. El 1857 va ser annexionada al regne de Hawaii i el 1890 va ser cedida a una companyia nord-americana per a l'explotació del guano. En dotze anys d'activitat minera es va destruir l'ecosistema de l'illa. La important colònia d'aus marines, especialment d'albatros, va estar en perill d'extinció.
El 1894, un immigrant alemany, Max Schlemmer, que es considerava com el «Rei de Laysan» hi va introduir diferent races de conills domèstics en esperar crear una indústria de conserves de carn. Va causar una catàstrofe ecològica per la sobreexplotació dels recursos. A més, les espècies invasores es van reproduir ràpidament fins a devorar pràcticament tota la vegetació, el que va provocar erosió i tempestes de sorra. A més, els comerciants japonesos hi venien a recollir plomes d'aus. El 1909 el president Theodore Roosevelt va declarar la majoria d'illes de sotavent com a reserva natural per a la protecció dels ocells. El 1923 es van exterminar els conills i s'ha fet un esforç per recuperar la vegetació nativa, tot i que era massa tard per a tres dels cinc ocells endèmics Acrocephalus familiaris familiaris, Porzana palmeri i Himatione sanguinea freethi, així com vint-i-sis espècies de plantes irreversiblement extintes.

## Referències

* ↑ «Laysan». Gran Enciclopèdia Catalana. Barcelona: Grup Enciclopèdia Catalana.
* ↑ «Laysan Island: Confused History», 2008. [Consulta: 11 desembre 2015].
* ↑ Eyles, Carlos; Watt, Jim (fotos). «The "King of Laysan"» (en anglès). Northwestern Hawaiian Islands Multi-Agency Education Project, 17-09-2002. Arxivat de l'original el 2007-09-27. [Consulta: 11 desembre 2015].
* ↑ Ray Dill, Homer; Alanson Bryan, William. Report of an Expedition to Laysan Island in 1911: Under the Joint Auspices of the United States Department of Agriculture and University of Iowa (en anglès). U.S. Department of Agriculture, Biological Survey, 1912, p. 9.
# Otto Pérez Molina

Otto Fernando Pérez Molina (Ciutat de Guatemala, 1 de desembre de 1950) és un militar i polític guatemalenc, general retirat de l'Exèrcit de Guatemala. Fou el quaranta-vuitè President de la República. Es va postular per a la presidència pel Partit Patriota (PP) en les eleccions generals de Guatemala de 2011, realitzades el 6 de novembre, amb Roxana Baldetti com a companya de fórmula i candidata a la vicepresidència. És el primer militar electe popularment en la nova era democràtica de Guatemala, que es va iniciar el 1985, i fundador del PP, del qual va ser secretari general des de la seva fundació, el 20 de desembre de 2001, fins al 20 de gener de 2009.

## Renúncia del càrrec de president de la República

Otto Pérez Molina va dimitir el dimecres 2 de setembre de 2015 després que fos desaforat pel Congreso de la República i un jutjat ordenés la seva captura per delictes de corrupció.
El 10 de desembre de 2015 la fiscalía de Guatemala acusa formalment Otto Pérez Molina de corrupció, quan ja estava en presó preventiva. Notícia al wikinotícies Arxivat 2015-12-22 a Wayback Machine.

## Referències

* ↑ «Distrito Central le da la vistoria a Pérez y Baldetti». Arxivat de l'original el 2011-12-15. [Consulta: 4 setembre 2014].
* ↑ Noticias Guatemala. «Otto Pérez, electo presidente del país» (en castellà). Arxivat de l'original el 2013-04-13. [Consulta: 21 octubre 2012].
* ↑ Contreras, Geovanni; Escobar, Irving «Renuncia el presidente Otto Perez». Premsalibre, 03-09-2015.
* ↑ Ramos, Jerson, Fiscalía acusa a Pérez Molina a: Prensa Libre, Guatemala, 10 de Desembre de 2015, p. 12
# Javier Alonso Fraile

Javier Alonso Fraile (Madrid, 26 de setembre de 1969) és un exfutbolista madrileny, que ocupava la posició de migcampista. Va ser internacional espanyol en categories inferiors.

## Trajectòria

Sorgeix del planter del Reial Madrid. Passa pels diferents equips de l'entitat blanca fins a pujar al Reial Madrid B el 1991, en el qual disputa temporada i mitja a Segona Divisió. A mitjans de la temporada 92/93 és cedit al Real Burgos, amb qui debuta a la màxima categoria, en la qual disputa quatre partits amb els castellans.
Sense continuïtat a l'equip del Santiago Bernabéu, fitxa pel CD Leganés. Amb els pepineros milita entre 1993 i 1995 a la categoria d'argent.

## Enllaços externs

* Fitxa del jugador
# José Antonio Dorado Ramírez

José Antonio 'Chechu' Dorado Ramírez (Còrdova, 10 de juliol de 1982) és un futbolista professional andalús que juga com a defensa. El seu darrer equip va ser la SD Ejea.

## Carrera esportiva

Dorado va anar alternant la segona divisió i la segona B fins als 29 anys. Va començar la seva carrera al Real Zaragoza B, i posteriorment va passar per la UE Lleida, la SD Huesca i el Reial Betis.
Dorado va marcar dos gols en 33 partits la temporada 2010–11 i va ajudar l'equip a retornar a La Liga, com a campions de la categoria, després d'una absència de dos anys. Va debutar a la competició el 27 d'agost de 2011, a 29 anysj, tot jugant els 90 minuts sencers en una victòria per 1–0 a fora contra el Granada CF; va contribuir amb 2,890 minuts durant la temporada, en què els bètics varen mantenir la categoria. Va marcar el seu primer gol a primera el 31 de març de 2012 en un patrit contra el Màlaga CF (victòria a fora per 2–0).
El 22 de gener de 2013 Dorado va tornar a segona divisió, en signar pel Vila-real CF. Va jugar com a titular en tots 11 partits que va disputar durant el seu primer any, en què el club va assolir la promoció.

## Palmarès
### Betis

* Segona divisió: 2010–11

## Referències

* ↑ «Dorado renueva, Felipe Manoel vuelve al Villarreal» (en castellà). Marca, 15-12-2008.
* ↑ Chechu Dorado suma otro récord personal Arxivat 2015-04-02 a Wayback Machine.; Diario del Alto Aragón, 12 de gener de 2010 (castellà)
* ↑ Dorado, nuevo jugador del Betis a falta del examen médico; El Mundo, 18 de juliol de 2010 (castellà)
* ↑ "Pichichi" Molina enseña al Betis el rumbo ante otro histórico; Diari AS, 29 d'agost de 2010 (castellà)
* ↑ Miki Roqué y Dorado se convierten en delanteros y firman la remontada del Betis; Diari AS, 16 d'octubre de 2010 (castellà)
* ↑ Liga BBVA: El Betis vuelve a Primera con tres puntos dorados y agónicos (0–1); Goal.com, 27 d'agost de 2011 (castellà)
* ↑ Excesivo castigo en La Rosaleda; Marca, 31 de març de 2012 (castellà)
* ↑ Dorado se marcha del Betis para firmar por el Villarreal; Liga BBVA, 31 de març de 2012 (castellà)

## Enllaços externs

* Fitxa de José Antonio Dorado Ramírez a BDFutbol
* Fitxa de José Antonio Dorado Ramírez a Futbolme (castellà)
* Fitxa de José Antonio Dorado Ramírez a Soccerway
# Triplophysa incipiens

Triplophysa incipiens és una espècie de peix d'aigua dolça de la família dels balitòrids i de l'ordre dels cipriniformes. Va ser descrit per Salomon Herzenstein el 1888 com a Nemachilus bombifrons. Es troba als vessants septentrionals de la serra de Karakurum a la Xina.

## Referències

* ↑ Herzenstein, S. M. «Fische». A: Wissenschaftliche Resultate der von N. M. Przewalski nach Central-Asien unternommenen Reisen (en rus, alemany). 3, 1, 1888, p. i-vi + 1-91, Pls. 1-8.
* ↑ Prokofiev, A.M «Review of the Triplophysa bombifrons – species group (Balitoridae: Nemacheilinae) with a description of a new species from Kam Valley, China» (en rus, anglès). Voprosy Ikhtiologii – Journal of Ichthyology, 2002, pàg. 427-433.
* ↑ Torres, Armi G.; Bailly, Nicolas. «Triplophysa incipiens (Herzenstein, 1888)» (en anglès). FishBase.
* ↑ Eschmeyer, William; van der Laan, Richard; Fricke, Ron. «incipiens, Nemachilus bombifrons» (en anglès). Eschmeyer's Catalog of Fishes. California Academy of Sciences, 07-12-2020.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Lavici

Lavici fou una ciutat poblada pels lavicans. Abans del 418 aC, Lavici es va aliar als eques i junts van atacar territori de Tusculum establint campament a Algidum; el senat romà va declarar la guerra i va enviar als tribuns amb potestat consular per fer la guerra, però sense èxit. Llavors va enviar al dictador romà Quint Servili Prisc Estructe Fidenes que el 414 aC segons Tit Livi o el mateix 418 aC va derrotar els eques que es van refugiar junt als vaicans a la ciutat de Lavici, i va conquerir la ciutat. S'hi van enviar a 1500 romans probablement militars, però la ciutat es creu que no va tenir la condició de colònia, ja que el senat ho hauria prohibit, i certament no és esmentada com a tal el 384 quan ja havia entrat en decadència i va acabar desapareixent.

## Referències

* William Pickering, Researches into the history of the Roman constitution : with an appendix upon the Roman knights, Londres 1863
* Titus Livi, Història de Roma, a Google Llibres
# Lebanon (Indiana)

Lebanon és una població dels Estats Units a l'estat d'Indiana. Segons el cens del 2000 tenia 14.222 habitants.

## Demografia

Segons el cens del 2000, Lebanon tenia 14.222 habitants, 5.834 habitatges, i 3.780 famílies. La densitat de població era de 754,3 habitants/km².
Dels 5.834 habitatges en un 32,7% hi vivien nens de menys de 18 anys, en un 50,5% hi vivien parelles casades, en un 10,9% dones solteres, i en un 35,2% no eren unitats familiars. En el 29,9% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,7% tenia menys de 18 anys, un 9% entre 18 i 24, un 30,8% entre 25 i 44, un 19,9% de 45 a 60 i un 13,7% 65 anys o més.
L'edat mediana era de 34 anys. Per cada 100 dones de 18 o més anys hi havia 85,8 homes.
La renda mediana per habitatge era de 37.791$ i la renda mediana per família de 47.769$. Els homes tenien una renda mediana de 35.614$ mentre que les dones 22.791$. La renda per capita de la població era de 18.245$. Entorn del 4,4% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lebanon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Lebanon». American Fact Finder. Oficina del Cens dels Estats Units, 12-01-2010.
# Pachypanchax varatraza

Pachypanchax varatraza és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6,8 cm de longitud total.

## Distribució geogràfica

Es troba a Madagascar.

## Referències

* 1 2 FishBase (anglès)

## Bibliografia

* Loiselle, P.V. 2006. A review of the Malagasy Pachypanchax (Teleostei: Cyprinodontiformes, Aplocheilidae), with descriptions of four new species. Zootaxa, 1366: 1–44.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Jeremiah

Jeremiah és una obra de teatre escrita per Stefan Zweig el 1916 per denunciar la barbàrie que havia conduït a la primera guerra mundial. A través de la figura bíblica de Jeremies, que dona títol a l'obra, analitza l'horror de la guerra, que només porta mort i destrucció. El caràcter pacifista de l'autor i la crítica als conflictes bèl·lics europeus són un tema central en la seva obra. La tria d'un protagonista de l'Antic Testament i les nombroses referències al judaisme del text servien com a contrapunt a l'ambient antisemita que permetria dècades després el nazisme, que va atacar en llibres posteriors com Novel·la d'escacs. La frase final resumeix el missatge de l'obra: "es pot col·locar un home entre cadenes, però mai el seu esperit".
Com en altres obres centrades en personatges reals, Zweig no narra els esdeveniments de la seva vida sinó els seus estats d'ànim, els dubtes interiors i com reacciona als fets històrics que protagonitza o pateix. Aquest tractament es veuria després en les seves cèlebres biografies, des d'Erasme a Balzac. Es critica la ceguesa dels líders, que amb el seu odi empenyen el poble a l'enfrontament i anima a revoltar-se, afirmant que els vençuts en un combat així acaben essent els guanyadors morals. Malgrat les evidents al·lusions al present, la ubicació en un passat remot va permetre que el llibret burlés la censura militar. La malenconia de tot el text seria des d'aleshores una constant en l'escriptura de l'autor.
Per la polèmica del tema, l'estrena va tenir lloc a Suïssa i el seu èxit va ser immediat. Acabada la guerra es farien versions a diversos teatres europeus i el 1939 va estrenar-se a Nova York.

## Referències

* ↑ Germany and the Americas: O-Z. Volum 3 de Germany and the Americas: Culture, Politics, and History : a Multidisciplinary Encyclopedia, Thomas Adam, ISBN 1851096280
# José Antonio Culebras Arenas

José Antonio Culebras Arenas (Puertollano, 16 de gener de 1979) és un futbolista castellanomanxec, que ocupa la posició de defensa.

## Trajectòria esportiva

Es va formar a les files del CD Toledo, amb qui debuta a Segona Divisió a la temporada 1999-00. Un any després fa le mateix, ara a primera divisió i a les files del CD Numancia. El club sorià baixa eixe any a Segona, on el defensa romandria amb el conjunt fins al 2004.
A la 2004/05 retorna a Primera en ser fitxat pel Llevant UE. A València juga 25 partits, i el seu equip també descendeix. El 2006 fitxa pel CD Tenerife, amb qui assoleix un tercer ascens a la màxima categoria el 2009. L'estiu de 2010 torna al CD Numancia per jugar a Segona.

## Enllaços externs

* «Perfil i estadístiques de José Antonio Culebras» (en alemany). transfermarkt.de. [Consulta: 15 abril 2011].
# Carlos García González

Carlos García González (Àvila, 4 d'abril de 1975) és un polític espanyol del Partit Popular (PP), president de la Diputació Provincial d'Àvila des de 2019 i alcalde de Tiñosillos des de 1999.
Nascut a Àvila el 4 d'abril de 1975, es va diplomar en Psicologia Clínica i Escolar per la Universitat de Salamanca. Empleat professionalment com a mosso en un magatzem logístic, es va convertir en alcalde del municipi de Tiñosillos el 1999. El 2007 es va convertir també en diputat provincial. Va accedir a la presidència de la Diputació al març de 2019 mitjançant una moció de censura presentada contra Jesús Manuel Sánchez Cabrera. Després de les eleccions municipals de maig de 2019, va renovar el mandat com a president de la corporació provincial, en la sessió constitutiva d'aquesta celebrada el 28 de juny de 2019.

## Referències

* ↑ «Carlos García González». Diputación Provincial de Ávila.
* 1 2 3 Hernández, María Ángeles. «Carlos García presenta su candidatura para presidir el Partido Popular de Ávila». Cadena SER, 28-04-2019. Arxivat de l'original el 2021-04-28. [Consulta: 10 març 2020].
* ↑ Martín, Isabel. «Carlos García desbanca a Sánchez Cabrera como presidente de la Diputación de Ávila». El Norte de Castilla, 27-03-2019.
* ↑ «García, reelegido presidente de la Diputación de Ávila con los votos del PP». La Vanguardia, 28-06-2019.
# Verónica Chen

Verónica Chen (Buenos Aires, 1969) és una directora de cinema i guionista argentina. Va créixer a Texas. És graduada al Centro de Experimentacion y Réalización Cinematográfica.

## Filmografia
### Directora

* Los inocentes (1994) (curtmetratge)
* Qué felicidad (1994) (curtmetratge)
* Soldado (1995) (curtmetratge)
* Ariel Lavalle (1995) (curtmetratge)
* Calor humano (1996) (curtmetratge)
* 2015 (1996) (curtmetratge)
* Ezeiza (1997) (curtmetratge)
* Vagón fumador (2001)
* Overblinded (2003)
* Aguas argentinas (2003)
* Agua (2006)
* Viaje sentimental (2010)
* Mujer conejo (2013)
* Rosita (2019)
* Marea alta (2020)

### Guionista

* Ezeiza (1997) (curtmetratge)
* Vagón fumador (2001)
* Agua (2006)
* El frasco (2008) (Col·laboració en el guió)
* Viaje sentimental (2010)
* Mujer conejo (2013)
* Rosita (2019)
* Marea alta (2020)

### Editor

* Un crisantemo estalla en cinco esquinas (1998)
* Paseador de almas (curtmetratge 2009)
* Esperando el Mesías (2000)
* Vagón fumador (2001)
* Viaje sentimental (2010)

### Productora

* Vagón fumador (2001)
* Agua (2006)
* Mujer conejo (2013)
* Rosita (2019)

## Televisió
### Directora i guionista

* Ensayo (serie 2003)
* Fronteras argentinas: Por la razón o la fuerza (pel·lícula 2007)

## Nominacions i premis
### Festival de Cinema de Miami 2020

* Marea alta nominada al Premi a la Millor pel·lícula en la competició HBO de cinema iberoamericà
* Verónica Chen nominada al Premi Knight Marimbas

### LIII Festival Internacional de Cinema Fantàstic de Catalunya

* Marea alta guanyadora del Premi Blood Window al Millor Llargometratge iberoamericà
* Marea alta nominada al Premi Noves Visions a la Miññor pel·lícula

### Festival de Cine,a Splat! 2020

* Marea alta nominada al Premi del Públic a la Millor pel·lícula
* Verónica Chen nominada al Premi Final Girl

### Festival de Cinema de Sundance 2020

* Marea alta nominada al Gran Premi del Jurat de Cinema universal per pel·lícules dramètiques.

## Referències

* ↑ «Interviews - Sundance 2020 Women Directors: Meet Verónica Chen – “High Tide”». Women and Hollywood. [Consulta: 12 gener 2021].
* ↑ «Verónica Chen - Argentina». [Consulta: 12 gener 2021].
* ↑ «La sangrienta ‘Possessor uncut’ de Brandon Cronenberg conquista el Festival de Sitges», 17-10-2020. [Consulta: 18 octubre 2020].
* ↑ ‘Possessor Uncut’, de Brandon Cronenberg, mejor película y dirección en la 53ª edición del Festival de Sitges, audiovisual451.com, 19 d'octubre de 2020
# Fenosa

Fuerzas Eléctricas del Noroeste S.A., més coneguda per l'acrònim Fenosa, era una empresa elèctrica espanyola fundada a La Corunya el 1943 per l'empresari Pedro Barrié de la Maza, amb l'objectiu d'aglutinar les empreses del sector que posseïa a través de diverses societats, algunes gestionades pel Banco Pastor de la seva propietat, com la Sociedad General Gallega de Electricidad (que gestionava l'expropiada Electra Popular Coruñesa) i unes altres sota el seu mandat directe com Fábrica de Gas y Electricidad.
La fidelitat del fundador de l'empresa al règim franquista va ser premiada pel general Franco a Barrié, a qui va nomenar el 1955 Comte de Fenosa, sent l'únic cas d'un títol nobiliari atorgat en honor d'una empresa.
El monopoli atorgat pel règim a l'empresa li va permetre una gran expansió a nivell nacional al llarg dels anys 1960 i 1970, que va culminar amb la seva fusió amb Unión Eléctrica Madrileña el 1983 per formar la potent Unión Fenosa.

## Referències

* ↑ Asociación Galega do Patrimonio Industrial. «244 Salto de Güimil» (en gallec). [Consulta: 25 agost 2015].
# La gran guerra (pel·lícula de 2019)

La gran guerra (títol original en anglès, The Great War) és una pel·lícula dramàtica bèl·lica estatunidenca del 2019 escrita i dirigida per Steven Luke i protagonitzada per Bates Wilder, Hiram A. Murray, Billy Zane i Ron Perlman. La pel·lícula té un 17% d'aprovació a Rotten Tomatoes. S'ha doblat i subtitulat al català.

## Repartiment

* Bates Wilder com el capità William Rivers
* Aaron Courteau com el sergent Allistor Richardson
* Hiram A. Murray com el soldat John Cain
* Billy Zane com el coronel Jack Morrison
* Ron Perlman com el general Pershing
* Edgar Damatian com el soldat Cardinni
* Judah McFadden com el soldat Pinchelli
* Andrew Stecker com el caporal Anson Kirby
* Cody Fleury com el soldat O'Malley
* Jeremy Michael Pereira com el capità AJ Stevens

## Referències

* ↑ Laffly, Tomris. «‘The Great War’: Film Review». Variety, 11 December 2019. [Consulta: 12 juny 2020].
* ↑ Scheck, Frank. «'The Great War': Film Review». The Hollywood Reporter, 12 December 2019. [Consulta: 12 juny 2020].
* ↑ «The Great War». Rotten Tomatoes. Fandango. [Consulta: Plantilla:RT data].
* ↑ «The Great War». Goita què fan, ara!. [Consulta: 9 maig 2023].
# Leslie Johnson

Leslie George Johnson va ser un pilot de curses automobilístiques anglès que va arribar a disputar curses de Fórmula 1.
Va néixer el 2 de març del 1912 a Walthamstow, una barriada de Londres. Va morir el 8 de juny del 1959 a Foxcote, Gloucestershire, Anglaterra.

## A la F1

Va participar en la temporada 1950 del campionat del món de Fórmula 1, on va participar en una sola cursa, la primera cursa de la història de la F1, el GP de la Gran Bretanya el 13 de maig del 1950.
Leslie Johnson no va sumar cap punt pel campionat, però va participar en diverses curses no puntuables pel campionat de la F1.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | Equip | Posició | Punts |
| 1950 | ERA | ERA | ERA | GBR Ret | MON | 500 | SUI | FRA | BEL | ITA | ERA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |